אידה צורית

אידה צוֹרית מגד (נולדה ב-9 בפברואר 1926) היא סופרת, מסאית, מחזאית ומשוררת ישראלית.

ביוגרפיה
צורית נולדה בתל אביב בשם אידה צירלין. סיימה את בית המדרש למורות ביפו (היום, מכללת לוינסקי לחינוך). לאחר לימודי דרמה ומחול בארצות הברית, הופיעה בתיאטרון העברי "פרגוד" בבימויו של פיטר פריי.

משנת 1952, לאחר חזרתה לישראל, החלה לפרסם מסות על ספרות ואמנות, ב"משא" ובעיתונים נוספים בישראל. ביניהן: "הקרבן והברית", מונוגרפיה על נתן אלתרמן, "החיים, האצילות", ביוגרפיה חלקית על אמיר גלבע ועיונים במרכיבים הקבליים-חסידיים של שירתו. "שירת הפרא האציל", ביוגרפיה של המשורר אבות ישורון ועיונים בשירתו. רומנים המסתמכים על דמויות היסטוריות: "אשתו המנודה", על אשת בנימין זאב הרצל, "אהבת חיים" על אירה יאן אהובתו של חיים נחמן ביאליק, "העלמה והמשורר", על צילה בינדר אהובתו של נתן אלתרמן. עוד פרסמה רומנים, סיפורים קצרים וספר שירה בשם "צל הזמן". בשנת 2019, והיא בת 93, הוציאה ספר שירים ראשון, "על החיים ועל חוצלארץ". חלק מהטקסט הולחן על ידי היוצרת מעיין בלוויס וזכה במקום הראשון בתחרות ההלחנה "מילים ולחן" של פרויקט בן-יהודה בשנת 2020. 

צורית היא אלמנתו של הסופר אהרן מגד. בניה הם הסופר איל מגד וההיסטוריון עמוס מגד.

פרסים
1981 פרס ראש הממשלה לסופרים עבריים
1990 פרס קרן דב סדן מטעם אוניברסיטת תל אביב
2000 פרס ראש הממשלה לסופרים עבריים

יצירותיה

ספריה

שני מחזות על אהבה – גולת הבדולח, משחק אחרון, עקד, 1962
כדורגל עם השמש (ספר ילדים, עם אהרן מגד ואיוריה של שושנה היימן), ספריית פועלים, 1962
חוט אריאדנה, אל"ף, 1964
פריחה אפילה, הקיבוץ המאוחד, 1970
הקורבן והברית: עיונים בשירת נתן אלתרמן, הוצאת דביר, 1974
הגיל המאושר, ספריית פועלים, 1975
בדרך הרומאית, אגודת הסופרים העברים והוצאת מסדה, 1976
עיר הנידחת, עם עובד, 1984
החיים, האצילות: פרקים ביוגרפיים ועיונים במרכיבים הקבליים-החסידיים של שירת אמיר גלבע, הקיבוץ המאוחד, 1988
שירת הפרא האציל: ביוגרפיה של המשורר אבות ישורון, הקיבוץ המאוחד, 1995
אשתו המנודה (רומן על אשתו של תיאודור הרצל), הוצאת כתר, 1997
אהבת חיים – אהבתה הטראגית של הציירת אירה יאן לחיים נחמן ביאליק, כתר, 2000
העלמה והמשורר, ידיעות אחרונות, 2004
המדרגה השלושים ושבע, הוצאת כרמל, 2007
אורליה – ספר החזיונות והתפילות, הוצאת נהר ספרים, 2012.
צל הזמן – שירים, הוצאת חרגול – עולם חדש, 2014.
מלים כעת - שירים, הוצאת עולם חדש, 2018.
על החיים ועל חוצלארץ, הוצאת עולם חדש, 2019.

מחזות
משחק אחרון, בימוי של רוברט רייטי, הוצג ב- parcel-room בלונדון, אנגליה 1970.
אשתו המנודה, עובד למונודרמה. עיבדה ושיחקה - עדי עציון, 2010.
כדור הבדולח, הועלה על במת תיאטרון קרוב בשנת 2010.

תרגום
"הדרקון" מחזה שהועלה בתיאטרון הקאמרי, 1964
ארמון הקרח מאת טרי וסוס, עם עובד, 1977

מאמריה
בדמייך חיי - עיון אחר בשמחת עניים, נדפס ב"משא", 10 ביולי 1952 

הקרבן והברית, מתוך הספר "הקרבן והברית" - הוצאת דביר, תשל"ד 
העולם החצוי של כוכבים בחוץ, מתוך הספר "הקרבן והברית" 
הערות למחזות "כנרת כנרת..." ו-"משפט פיתגורס", מתוך הספר "הקרבן והברית"

לקריאה נוספת
 אדיר כהן, סופרים עבריים בני זמננו, הוצאת ספרים מ. מזרחי, תל אביב

קישורים חיצוניים

 
 
 
 
 
 
 אידה צורית, באתר "הבמה"
 
 מאיה דוידוביץ', אידה צורית בראיון, באתר אסימון
 מאמריה של אידה צורית על המשורר נתן אלתרמן
 
 
 
 אידה צורית באנתולוגיה מקוונת לשירה עברית באתר של נילי דגן
 
  - על הרומן "סובבת תועה" 
  - : על הרומן "אשתו המנודה"

הערות שוליים

סופרות ישראליות
סופרים ישראלים
מחזאיות ישראליות
מחזאים ישראלים
מבקרות אמנות ישראליות
מבקרי אמנות ישראלים
מבקרות ספרות ישראליות
מבקרי ספרות ישראלים
סופרי דור הפלמ"ח
סופרות כותבות עברית
סופרים כותבי עברית
משפחת מגד
מסאיות ישראליות
בוגרות מכללת לוינסקי לחינוך
בוגרי מכללת לוינסקי לחינוך
נשות היישוב ילידות הארץ
אנשי היישוב ילידי הארץ
ישראליות שנולדו ב-1926
ישראלים שנולדו ב-1926